สวัสดีค่ะ พอดีไปตรวจหลังคลอดและได้ฉีดยาคุมกำเนิดชนิด3เดือนเมื่อวันที่8 มีนาคมที่ผ่านมา แล้วพอวันที่23 มีนาคม มีประจำเดือน จนวันนี้วันที่31มีนาคมแล้วประจำเดือนยังไม่หยุดค่ะ อยากจะถามว่าผิดปกติรึป่าวค่ะ และถ้าเกิดมีเพศสัมพันระหว่าง3เดือนนี้ จะมีโอกาสตั้งครรภ์รึป่าวค่ะ
สวัสดีค่ะ การที่คุมกำเนิด โดยวิธีใช้ยาฉีดคุมกำเนิด (Injection)ยาคุมแบบฉีดจะมีส่วนประกอบหลักของฮอร์โมนคือ โปรเจสเตอโรนค่ะ สำหรับมารดาหลังคลอดที่ให้นมบุตร เนื่องจากฮอร์โมนชนิดนี้ จะไม่มีผลกระทบต่อปริมาณน้ำนมค่ะ ตามปกติจะฉีดทุก 3 เดือน เพื่อทำให้เกิดการยับยั้งการตกไข่ เปลี่ยนแปลงมูกปากมดลูกให้ข้นเหนียว และทำให้เยื่อบุโพรงมดลูกบางตัวลงเพื่อประสิทธิภาพในการคุมกำเนิดค่ะดังนั้น การที่ฮอร์โมนทำให้เยื่อบุโพรงมดลูกบางตัวลง ดังนั้นผลข้างเคียงที่อาจเกิดขึ้นคือ ช่วงแรกบางรายอาจมีประจำเดือนมาผิดปกติได้ มีเลือดออกกระปริบกระปรอย หรือ ออกในระยะเวลาที่ยาวนาน ต่อมาเมื่อเยื่อบุบางลงมากๆ ประจำเดือนอาจหายไปเลย ส่วนมากอาการเหล่าน้ีมักเป็นในช่วง 9-12 เดือนแรกค่ะทั้งนี้ เมื่อหยุดการฉีดยา ทุกอย่างจะสามารถกลับมาเป็นปกติได้ค่ะ ในช่วงเวลา 3-6 เดือนแต่ถ้าเลือดออกมา มีอาการหน้ามืด หรือว่ารำคาญ เเนะนำให้กลับไปพบเเพทย์ค่ะ เนื่องจากสามารถให้ยาเพื่อทำการลดปริมาณเลือดได้ค่ะ เเละประเมินสาเหตุอื่นๆ นอกเหนือจากผลข้างเคียงจากยาฉีดคุมกำเนิด เช่น เยื่อบุโพรงมดลูกติดเชื้อ มดลูกเเข็งตัวไม่ดีหลังคลอดค่ะ